Diari Oficial de la Generalitat Valenciana


Sumari del DOGV 10240, del 30-12-2024 (2024/13311)

RESOLUCIÓ de 19 de desembre de 2024, de la Presidència, per la qual es revoca parcialment la Resolució de 14 d’octubre de 2024, per la qual s’aprova la convocatòria d’ajudes, en règim de concurrència no competitiva, dirigides a finançar en 2024 projectes d’eficiència energètica i economia circular en empreses turístiques, en el marc del Pla de recuperació, transformació i resiliència, i s’establixen les bases reguladores.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10070

Data del DOGV
:   30-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13748

CVE
:   NTJI-P-0601-37465

Data del document
:   19-12-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública
    * economia circular
    * turisme

El 23 de gener de 2024, es va publicar en el *Boletín Oficial del Estado*  la Resolució de 5 de gener de 2024, de la Secretaria d’Estat de Turisme, la qual recull l’Acord de la Conferència Sectorial de Turisme de 29 de desembre de 2023, pel qual s’amplia el repartiment territorial de crèdit, amb càrrec al pressupost de 2023, previst en l’Acord de la Conferència Sectorial de Turisme de 29 de març de 2022; destinat a la línia de finançament per a projectes d’eficiència energètica i economia circular d’empreses turístiques, per un import total de 119,6 milions d’euros, en el marc del component 14, inversió 4, submesura 2 del Pla de recuperació, transformació i resiliència (BOE núm. 20, de 23 de gener de 2024).

El 21 d’octubre de 2024, es va publicar en el *Diari Oficial de la Generalitat Valenciana* la Resolució de 14 d’octubre de 2024, per la qual s’aprova la convocatòria d’ajudes, en règim de concurrència no competitiva, dirigides a finançar en 2024 projectes d’eficiència energètica i economia circular en empreses turístiques, en el marc del Pla de recuperació, transformació i resiliència, i s’establixen les bases reguladores (DOGV 9961, de 21 d’octubre de 2024).

El 29 d’octubre de 2024, un temporal de pluges i vent a la Comunitat Valenciana va provocar el desbordament de rius i barrancs, que va ocasionar pèrdues humanes i greus danys materials en infraestructures i establiments turístics de diversos municipis. Com a resposta, el 4 de novembre de 2024, es va publicar l’Acord de 4 de novembre de 2024, del Consell, pel qual s’adopten mesures urgents per a pal·liar els danys produïts pel temporal iniciat el 29 d’octubre de 2024 a la Comunitat Valenciana (DOGV 9974 bis, de 4 de novembre de 2024).

Atesa l’excepcionalitat dels efectes de la depressió aïllada en nivells alts (DANA), cal revisar les bases reguladores i la convocatòria d’ajudes aprovades per la Resolució de 14 d’octubre de 2024, a fi d’adaptar els requisits i criteris de les ajudes a la nova realitat dels establiments turístics situats en els municipis més afectats, segons la llista inclosa en l’annex I de l’Acord de 4 de novembre de 2024, així com qualsevol ampliació de municipis que es publique tant en el *Boletín Oficial del Estado*  com en el *Diari Oficial de la Generalitat Valenciana*.

El temporal ha causat greus danys en els establiments turístics de la Comunitat Valenciana, deixant-los en una situació de vulnerabilitat que els impedix complir amb alguns dels requisits establits en les actuals bases reguladores i convocatòria. Entre estos, destaca la impossibilitat de presentar fotografies d’electrodomèstics, instal·lacions o mobiliari, molts dels quals han quedat destruïts o inutilitzats. Així mateix, resulta imprescindible flexibilitzar l’exigència de documents en les fases de sol·licitud i de justificació, com poden ser els informes de gestió de residus o estudis energètics, adequant-los a les circumstàncies actuals. Mantindre els requisits actuals sense modificació generaria un desavantatge o perjuí comparatiu per als establiments afectats enfront d’aquells en zones no afectades, que vulneraria el principi d’igualtat i equitat en l’accés a les ajudes.

La modificació proposada respon a més a l’interés general, ja que té com a finalitat garantir un tractament just i equitatiu per als establiments afectats. Este ajust no sols en facilita la recuperació després del desastre, sinó que també en promou la transició cap a l’ús d’energies renovables i la millora en eficiència energètica. L’adaptació no genera perjuís a tercers, ja que introduïx condicions més favorables aplicables a totes les persones sol·licitants en la majoria dels supòsits, sense perjuí de la flexibilització específica de certs requisits que es limite exclusivament als establiments que acrediten la seua ubicació en les zones afectades per la DANA, per haver patit directament les conseqüències d’este esdeveniment catastròfic.

Així mateix, durant la revisió de la Resolució de 14 d’octubre de 2024 s’han identificat errors materials que han de ser esmenats i les seues correccions no alteren el fons de la resolució.

En conseqüència, és procedent revocar parcialment els apartats afectats i reemplaçar-los per una nova redacció, de conformitat amb l’article 109 de la Llei 39/2015, d’1 d’octubre, del procediment administratiu comú de les administracions públiques.

Per tot el que s’ha exposat,

RESOLC

*Primer*

Revocar parcialment la Resolució de 14 d’octubre de 2024, per la qual s’aprova la convocatòria d’ajudes, en règim de concurrència no competitiva, dirigides a finançar en 2024 projectes d’eficiència energètica i economia circular en empreses turístiques, en el marc del Pla de recuperació, transformació i resiliència, i s’establixen les bases reguladores (DOGV núm. 9961, de 21 d’octubre de 2024), en els termes indicats en l’annex I de la present resolució.

*Segon*

Aprovar la nova redacció dels apartats revocats que substituïx la redacció original, així com les correccions d’errors materials identificats, conforme al que s’establix en l’annex II d’esta resolució.

*Tercer*

Ratificar la validesa i efectes de les sol·licituds presentades fins a la data, que seran avaluades d’acord el seu orde d’entrada i no seran desestimades sempre que complisquen amb els requisits establits en les bases reguladores i convocatòria.

*Quart*

Ordenar la publicació de la present resolució en el *Diari Oficial de la Generalitat Valenciana*  als efectes de notificació, d’acord amb l’article 45.1 de la Llei 39/2015, d’1 d’octubre, del procediment administratiu comú de les administracions públiques.

*Quint*

Esta resolució tindrà efectes a partir de l’endemà de publicar-se en el *Diari Oficial de la Generalitat Valenciana*.

Contra esta resolució, que posa fi a la via administrativa, es pot interposar un recurs potestatiu de reposició davant de la presidenta de Turisme Comunitat Valenciana, en el termini d’un mes a comptar de l’endemà de ser publicada, conforme als articles 123 i 124 de l’esmentada Llei 39/2015, d’1 d’octubre. Així mateix, pot interposar-se un recurs contenciós administratiu davant dels Jutjats Contenciosos Administratius de València, en el termini de dos mesos a comptar de l’endemà de la publicació de la resolució, d’acord amb els articles 8, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, o qualsevol altre recurs que es considere oportú.

València, 19 de desembre de 2024

María Ángela Cano García

Presidenta de Turisme Comunitat Valenciana

ANNEX I

*Relació d’apartats revocats en la resolució de 14 d’octubre de 2024 (DOGV 9961, de 21 d’octubre de 2024)*

En el present annex s’enumeren les bases reguladores, articles i apartats de la Resolució de 14 d’octubre de 2024 (DOGV 9961, de 21 d’octubre de 2024) que són objecte de revocació parcial d’acord amb la present resolució.

1. Bases revocades de l’annex I, Bases reguladores:

1.1. Base reguladora octava, Actuacions subvencionables, requisits del projecte i costos elegibles i no elegibles

1.2. Base reguladora dotzena, Proposta de resolució i tràmit d’audiència

1.3. Base reguladora tretzena, Resolució de concessió i denegació

1.4. Base reguladora dihuitena, Pagament de l’ajuda

2. Article quint, Documentació de què s’ha d’acompanyar la sol·licitud de l’ajuda, de l’annex II, Convocatòria d’ajudes 2024

3. Apartats revocats de l’annex III, Llista de tipologies d’actuacions subvencionables:

3.1. Apartat Objectiu de la tipologia 1: Actuacions i instal·lacions fotovoltaiques.

3.2. Apartats Actuacions i costos subvencionables, Documentació tècnica de què s’ha d’acompanyar a la sol·licitud i Documentació tècnica en la fase de justificació, de la tipologia 2: Substitució d’electrodomèstics eficients i equips de refrigeració amb funció de venda directa i armaris de conservació refrigerats professionals.

3.3. Apartats Actuacions i costos subvencionables, Documentació tècnica de què s’ha d’acompanyar la sol·licitud i Documentació tècnica en la fase de justificació, de la tipologia 3: Millora de l’eficiència energètica de les instal·lacions frigorífiques, regulades pel Reglament de seguretat en instal·lacions frigorífiques.

3.4. Apartats Actuacions i costos subvencionables, Documentació tècnica de què s’ha d’acompanyar la sol·licitud i Documentació tècnica en la fase de justificació, de la tipologia 4: Sistemes d’automatització i control.

3.5. Apartats Actuacions i costos subvencionables, Documentació tècnica de què s’ha d’acompanyar la sol·licitud i Documentació tècnica en la fase de justificació, de la tipologia 5: Millores en les instal·lacions i equips.

3.6. Apartats Actuacions i costos subvencionables, Documentació tècnica de què s’ha d’acompanyar la sol·licitud i Documentació tècnica en la fase de justificació, de la tipologia 6: Millores en l’eficiència en l’ús dels recursos i per a donar suport a la transició cap a una economia circular.

ANNEX II

*Nova redacció dels apartats revocats de la resolució de 14 d’octubre de 2024 (DOGV 9961, de 21 d’octubre de 2024)*

En este annex es recull la nova redacció de les bases reguladores, articles i apartats revocats conforme al que es disposa en l’annex I d’esta resolució. Així mateix, s’incorporen les correccions efectuades per a esmenar els errors materials detectats en la Resolució de 14 d’octubre de 2024 (DOGV 9961, de 21 d’octubre de 2024):

1. Nova redacció de les bases revocades de l’annex I, Bases reguladores*,*  d’acord amb la present resolució:

1.1. La nova redacció de la base reguladora octava, Actuacions subvencionables, requisits del projecte i costos elegibles i no elegibles, serà la següent:

“Base octava. Actuacions subvencionables, requisits del projecte i costos elegibles i no elegibles

1. Les actuacions subvencionables han d’enquadrar-se en una o diverses de les tipologies previstes en l’annex III d’esta resolució i complir els requisits específics establits per a cadascuna d’estes.

2. Es considera cost subvencionable aquell que, de manera inequívoca, responga a la naturalesa i finalitat de l’actuació subvencionable, resulte estrictament necessari i es duga a terme en el termini i condicions que es determinen en esta resolució. El cost dels béns o servicis subvencionats no podrà superar el valor de mercat corresponent.

3. Es considera gasto realitzat aquell cost que haja sigut pagat abans que finalitze el període de justificació establit en esta resolució.

4. Es consideren costos elegibles aquells que siguen necessaris per a aconseguir els objectius perseguits per a cadascuna de les tipologies d’actuació previstes en la convocatòria i, especialment, aquells que es detallen a continuació:

a) Els costos de gestió de sol·licitud de l’ajuda. A este efecte, es consideraran com a costos de gestió de sol·licitud de l’ajuda aquells gastos que la persona sol·licitant o beneficiària puga satisfer a una empresa o professional per dur a terme la gestió administrativa i documental de la seua sol·licitud davant de Turisme Comunitat Valenciana. Per este motiu estos gastos, per a ser admesos com a cost elegible, hauran d’estar degudament inclosos i detallats en un document o oferta vinculant contractual formalitzat amb l’empresari o professional corresponent, la còpia del qual s’adjuntarà amb la resta de la documentació que cal adjuntar a la sol·licitud d’ajuda. Es justificarà la realitat d’estos gastos mitjançant l’aportació d’una factura independent on estos consten degudament especificats, a més de la documentació que puga resultar exigible per a justificar-ne el pagament. En cap cas s’admetrà que estos gastos de gestió superen el 4 % de l’import de l’ajuda sol·licitada, amb un límit de 3.000 euros per expedient.

b) Els costos de la redacció dels projectes tècnics relacionats amb les tipologies d’actuació objecte d’ajuda.

c) Els costos de la direcció facultativa de les actuacions.

d) Els costos d’execució de les obres i/o instal·lacions.

e) La inversió en equips i materials efectuada.

f) Els costos de redacció d’informes i resta de documentació requerida per a la sol·licitud i justificació d’estes ajudes.

g) Els costos de gestió de la justificació de la realització de les actuacions.

h) L’informe de l’auditor sobre el compte justificatiu.

i) L’estudi energètic elaborat i firmat per personal tècnic competent i independent de la persona sol·licitant de l’ajuda. Este estudi s’ha de presentar, en tot cas, en la fase de justificació de les ajudes.

j) Altres partides necessàries (auxiliars o no) específiques de cada tipologia d’actuació.

k) Els costos associats a la retirada de productes de construcció que continguen amiant, realitzada per una empresa autoritzada, hauran de complir el que es disposa en el Reial decret 396/2006, de 31 de març, pel qual s’establixen les disposicions mínimes de seguretat i salut aplicables als treballs amb el risc d’exposició a l’amiant.

l) Els costos derivats de la gestió de residus de construcció i demolició, havent de complir el que s’establix en la Llei 22/2011, de 28 de juliol, de residus i sòls contaminats, i en el Reial decret 105/2008, d’1 de febrer, pel qual es regula la producció i gestió dels residus de construcció i demolició.

m) Els costos per a implantar les mesures correctores que s’adoptaran per a complir els criteris de la *Guía para el diseño y desarrollo de actuaciones acordes con el principio de no causar un perjuicio significativo al medio ambiente*, publicada pel Ministeri per a la Transició i el Repte Demogràfic.

5. Es consideraran com a costos de gestió de la justificació de la realització de les actuacions objecte d’ajuda aquells gastos que el destinatari últim de l’ajuda puga satisfer a empreses o professionals per dur a terme la gestió tècnica, administrativa i documental de la justificació davant de l’òrgan instructor de la realització de les actuacions que conformen el projecte. El cost elegible màxim total admés per a sufragar els gastos esmentats en les lletres *g*), *h*) i *i*) de l’apartat anterior no podrà superar globalment el 7 % de l’import de l’ajuda sol·licitada, amb un límit de 7.000 euros per expedient. La realització i facturació d’estos servicis podrà efectuar-se durant el període concedit per a presentar la documentació justificativa.

6. No es consideren costos elegibles els englobats en els següents conceptes:

a) Taxes, impostos o tributs.

b) Autoritzacions administratives, llicències, permisos, cost d’avals i/o fiances, o multes.

c) Qualssevol gastos associats a gestions, contractacions, consultes o tràmits administratius, fins i tot els necessaris per a l’obtenció de permisos o llicències.

d) Assegurances subscrites per la persona sol·licitant.

e) Gastos financers, reestructuracions de passiu o refinançaments, circulant i altres impostos o taxes. Així mateix, no seran subvencionables els gastos bancaris de qualsevol tipus d’operació, així com aquells que generen autofacturació.

f) Els immobles i articles d’exposició i de prova susceptibles d’una posterior venda al públic i la instal·lació d’expositors de caràcter temporal.

g) Costos associats a sancions penals, així com gastos de procediments judicials.

h) Qualsevol gasto d’operació i manteniment de les actuacions o gastos propis de l’Administració.

i) Elements de transport.

j) Projectes que no respecten plenament les normes i prioritats de la Unió Europea i nacionals en matèria climàtica i mediambiental i el principi de “no causar un perjuí significatiu” en el sentit de l’article 17 del Reglament (UE) 2020/852 del Parlament Europeu i del Consell, de 18 de juny de 2020, relatiu a l’establiment d’un marc per a facilitar les inversions sostenibles i pel qual es modifica el Reglament (UE) 2019/2088. En qualsevol cas, no seran finançables les activitats incloses en la llista d’exclusió establida en la Decisió d’execució del Consell per a esta inversió:

i. Les activitats relacionades amb els combustibles fòssils, incloent-hi la utilització posterior d’estos. S’exceptuen els projectes relacionats amb la generació d’electricitat i/o calor utilitzant gas natural, així com amb la infraestructura de transport i distribució connexa, que complisquen les condicions establides en l’annex III de la Guia tècnica sobre l’aplicació del principi de “no causar un perjuí significatiu” (DO C 58 de 18.02.2021, p. 1).

ii. Les activitats en el marc del règim de comerç de drets d’emissió de la UE (RCDE) en relació amb les quals es preveja que les emissions de gasos d’efecte d’hivernacle que provocaran no se situaran per sota dels paràmetres de referència pertinents. Quan es preveja que les emissions de gasos d’efecte d’hivernacle provocades per l’activitat subvencionada no seran significativament inferiors als paràmetres de referència pertinents, haurà de facilitar-se una explicació motivada sobre este tema. Paràmetres de referència són els establits per a l’assignació gratuïta de drets d’emissió en relació amb les activitats que s’inscriuen en l’àmbit d’aplicació del règim de comerç de drets d’emissió, segons el que s’establix en el Reglament d’execució (UE) 2021/447 de la Comissió.

iii. Les activitats relacionades amb abocadors de residus.

iv. Les activitats relacionades amb incineradores. Esta exclusió no s’aplica a les accions empreses en plantes dedicades exclusivament al tractament de residus perillosos no reciclables, ni a les plantes existents, quan estes accions tinguen per objecte augmentar l’eficiència energètica, capturar els gasos de fuita per al seu emmagatzematge o utilització, o recuperar materials de les cendres d’incineració, sempre que tals accions no comporten un augment de la capacitat de tractament de residus de les plantes o a una prolongació de la seua vida útil; estos detalls hauran de justificar-se documentalment per cada planta.

v. Les activitats relacionades amb plantes de tractament mecanicobiològic. Esta exclusió no s’aplica a les accions empreses respecte de les plantes de tractament mecanicobiològic existents, quan estes accions tinguen per objecte augmentar-ne l’eficiència energètica o el recondicionament per a operacions de reciclatge de residus separats, com el compostatge i la digestió anaeròbia de bioresidus, sempre que estes accions no comporten un augment de la capacitat de tractament de residus de les plantes o a una prolongació de la seua vida útil; estos detalls hauran de justificar-se documentalment per cada planta.

vi. Les activitats en les quals l’eliminació a llarg termini de residus puga causar danys al medi ambient.

k) Els gastos d’arrendament d’establiments o gastos corrents de l’activitat del beneficiari.

l) Actuacions relacionades amb l’adaptació de l’activitat turística a la covid-19.

m) Els gastos corresponents a les retribucions ordinàries del personal fix o eventual laboral que tinga una relació laboral dependent de les comunitats i ciutats autònomes executores.

n) Els gastos corrents per al funcionament de les persones beneficiàries finals, incloent-hi: arrendaments, adquisició de material i subministraments, o gastos corrents en general.

7. Vist el caràcter incentivador de les ajudes, no es considerarà elegible cap cost distint dels anteriors ni que haja sigut facturat a la persona beneficiària de l’ajuda amb anterioritat a la data de registre de sol·licitud de l’ajuda, excepte el cost de les actuacions preparatòries prèvies que siguen necessàries per a establir i mantindre la prestació de servicis, subministrament de béns o la realització de les activitats corresponents.

8. Les actuacions finançables s’emmarcaran en l’àmbit, entre altres, d’intervenció climàtica, 024, 024 bis i 044 del Reglament (UE) 2021/241 del Parlament Europeu i del Consell, de 12 de febrer de 2021, pel qual s’establix el Mecanisme de recuperació i resiliència.

9. Les persones beneficiàries podran subcontractar fins al 100 % de l’activitat subvencionada, concertant amb terceres persones l’execució total o parcial de l’activitat que constituïx l’objecte de la subvenció. Queda fora d’este concepte la contractació d’aquells gastos a què haja de fer front la persona beneficiària per a la realització per si mateixa de l’activitat subvencionada. Quan l’activitat concertada amb terceres persones excedisca el 20 % de l’import de la subvenció i este import siga superior a 60.000 euros, la subcontractació estarà sotmesa al compliment dels següents requisits:

a) Que el contracte se subscriga per escrit.

b) Que la subscripció del contracte l’autoritze prèviament l’entitat concedent de la subvenció.

No es permetrà la subcontractació amb persones o entitats que incórreguen en alguna de les circumstàncies assenyalades en l’article 29.7 de la Llei 38/2003, de 17 de novembre”.

La nova redacció introduïda en la lletra i), apartat quart, de la base reguladora octava, es fonamenta en la necessitat d'esmenar un error de redacció present en les bases, en tant que en cap de les actuacions subvencionables s'exigia la presentació d'un informe emés per un organisme o entitat de control en la fase de justificació de les ajudes, sent aplicable, en el seu lloc, la referència a l'informe elaborat per un tècnic competent i independent. Així mateix, es procedix a la correcció de l'error material detectat en les lletres referenciades en l'apartat 5 de la mateixa base reguladora.

1.2. Es corregix l’error material identificat en l’article competencial de la lletra *a*), apartat primer, de la base reguladora dotzena, Proposta de resolució i tràmit d’audiència. La nova redacció de la lletra *a*) serà la següent:

“Presidència: serà exercida per la persona titular de la Direcció de Turisme Comunitat Valenciana, d’acord amb l’article 33.2.*e*  del Decret 7/2020, de 17 de gener, del Consell, de regulació dels òrgans per a la coordinació de l’acció turística i de l’organisme públic per a la gestió de la política turística”.

1.3. La nova redacció de la base reguladora tretzena, Resolució de concessió i denegació, serà la següent:

“Base tretzena. Resolució de concessió i denegació

1. En compliment del que es disposa en l’article 31.2.*f*  del Decret 7/2020, de 17 de gener, del Consell, l’òrgan competent per a dictar la resolució de concessió o de denegació de l’ajuda sol·licitada correspon a la persona titular de la Presidència de Turisme Comunitat Valenciana. La resolució de concessió ha de fer menció al fet que el finançament de l’ajuda és amb càrrec al Mecanisme de recuperació i resiliència i que esta s’incardina en el Pla de recuperació, transformació i resiliència.

2. El termini màxim per a dictar i notificar la resolució expressa serà de tres mesos a comptar de la data de presentació de sol·licitud. Després d’haver transcorregut el termini sense que s’haja dictat una resolució, podrà entendre’s desestimada la sol·licitud de concessió de l’ajuda per silenci administratiu, en els termes previstos en l’article 25 de l’esmentada Llei 39/2015, d’1 d’octubre de 2015.

3. La resolució estarà degudament motivada i inclourà, com a mínim, la identificació de la persona sol·licitant a la qual es concedix l’ajuda, l’import, el percentatge subvencionat del cost de l’activitat i, segons siga procedent, el seu caràcter *de minimis*  o d’exempció per categoria.

4. La resolució, que tindrà els efectes i contingut previstos en l’article 25 de la Llei 38/2003, de 17 de novembre, es notificarà de manera individual a cada persona beneficiària i, a més, es publicarà en la Base de dades Nacional de Subvencions, d’acord amb el procediment establit en l’article 20 de l’esmentada norma. Així mateix, una vegada esgotat el crèdit consignat a esta subvenció es publicarà la relació definitiva de persones beneficiàries en el *Diari Oficial de la Generalitat Valenciana*.

5. Les resolucions de concessió i de denegació d’ajudes conformement a la present resolució esgoten la via administrativa, i contra estes es pot interposar un recurs contenciós administratiu davant els dels Jutjats Contenciosos Administratius de València en el termini de dos mesos a comptar de l’endemà de la notificació de la resolució, d’acord amb el que s’establix en els articles 8 i 46.1 de la Llei 29/1998, de 13 de juliol; o un recurs potestatiu de reposició davant del mateix òrgan que les haja dictades, en el termini d’un mes a comptar de l’endemà de la notificació de la resolució, de conformitat amb el que s’establix en els articles 123 i 124 de la Llei 39/2015, d’1 d’octubre”.

1.4. La nova redacció de la base reguladora dihuitena, Pagament de l’ajuda, serà la següent:

“Base dihuitena. Pagament de l’ajuda

1. El pagament de l’ajuda serà ordenat per la persona titular de la Presidència de Turisme Comunitat Valenciana, una vegada s’haja comprovat l’execució de l’actuació per la part de la persona beneficiària i completa l'obligació de justificació prevista en la base reguladora anterior i en la respectiva convocatòria.

2. Sense perjuí de l'anterior, es podran realitzar pagaments anticipats de fins al 100% de l'ajuda concedida, de conformitat amb el que s'establix en l'article 123 de la Llei 8/2022, de 29 de desembre, de la Generalitat, de mesures fiscals, de gestió administrativa i financera, i d'organització de la Generalitat.

Els pagaments anticipats consistiran en el lliurament de fons prèvia a la justificació, com a finançament necessari per a executar les actuacions subvencionades, sense requerir l'aportació d'una garantia. Per a això, la persona beneficiària haurà de sol·licitar estos pagaments en un termini màxim d'un mes des de la notificació de la resolució de concessió.

La concessió de l'acompte es formalitzarà mitjançant una resolució motivada de l'òrgan competent”.

2. Nova redacció de l’article quint, Documentació de què s’ha d’acompanyar la sol·licitud de l’ajuda, revocat de l’annex II, Convocatòria d’ajudes 2024, d’acord amb la present resolució:

“Quint. Documentació de què s’ha d’acompanyar la sol·licitud de l’ajuda

La presentació de sol·licituds per a optar a les ajudes convocades mitjançant esta resolució implica l’acceptació expressa i formal de les bases de la convocatòria, de manera que cal aportar per via electrònica la següent documentació de manera obligatòria:

1. Documentació per a aportar amb caràcter general juntament amb el formulari de sol·licitud d’ajuda:

a. Còpia de l’escriptura d’apoderament o document acreditatiu de la representació, en cas d’oposar-se a la consulta de representació.

b. Declaració de compromís en relació amb l’execució d’actuacions del Pla de recuperació, transformació i resiliència.

c. Declaració d’absència de conflicte d’interessos (DACI).

d. Document acreditatiu d’estar donats d’alta en el Cens d’empresaris, professionals i retenidors de l’Agència Estatal d’Administració Tributària.

e. Si és el cas, documentació acreditativa que la seua activitat econòmica estiga classificada amb algun dels codis de Classificació nacional d’activitats econòmiques (CNAE) indicats en l’annex I.

f. En cas que la persona sol·licitant denegue en el formulari de sol·licitud l’autorització a Turisme Comunitat Valenciana perquè obtinga de manera directa, a través dels seus certificats electrònics, l’acreditació del compliment d’obligacions tributàries i amb la Seguretat social, en els termes previstos en els articles 18 i 19 del Reial decret 887/2006, de 21 juliol, pel qual s’aprova el Reglament de la Llei 38/2003, de 17 de novembre, general de subvencions, haurà d’aportar junt amb la sol·licitud els certificats que s’indiquen a continuació:

a) De l’Agència Estatal d’Administració Tributària, el certificat que acredite que la persona sol·licitant està al corrent de les seues obligacions tributàries.

b) De l’Agència Tributària Valenciana, el certificat acreditatiu que la persona sol·licitant no té deutes de naturalesa tributària amb la Generalitat.

c) Certificat de l’Agència Estatal d’Administració Tributària relatiu al domicili fiscal, establiment, sucursal o equivalent.

g. En cas que la persona sol·licitant s’opose en el formulari de sol·licitud de l’ajuda al fet que Turisme Comunitat Valenciana obtinga de manera directa, a través dels seus certificats electrònics, l’acreditació del compliment d’obligacions amb la Seguretat, haurà d’aportar junt amb la sol·licitud el certificat de la Tresoreria General de la Seguretat Social que acredite que la persona sol·licitant es troba al corrent en el compliment de les seues obligacions amb la Seguretat Social.

2. Formulari de domiciliació bancària per a descarregar, omplir i firmar electrònicament en format PDF, accessible en l’enllaç web: [https://www.gva.es/downloads/publicados/in/25888\_es.pdf](https://www.gva.es/downloads/publicados/IN/25558_ES.pdf)

3. Formulari normalitzat de declaració responsable, enllaç de descàrrega disponible en l’apartat  <https://formulariosturisme.gva.es/formulariosweb/ayudas>, del web institucional de Turisme Comunitat Valenciana corresponent a esta convocatòria d’ajudes, firmat per la persona sol·licitant o per la persona representant de la persona sol·licitant en el cas d’actuar en nom d’una persona jurídica, on conste:

1r. Que realitza una activitat econòmica oferint béns o servicis en el mercat.

2n. Que no incorre en cap de les circumstàncies previstes en l’article 13 de la Llei 38/2003, de 17 de novembre, general de subvencions.

3r. Que es compromet a comunicar immediatament totes les ajudes que sol·licite i/o obtinga d’esta o d’altres administracions públiques o d’ens públics, nacionals o internacionals, o de qualsevol altra entitat pública o privada, a partir de la data d’esta declaració, amb la indicació de la seua quantia i de l’organisme concedent.

4t. Que l’empresa, d’acord amb la definició que s’establix en el punt 18 de l’article 2 del Reglament (UE) número 651/2014, de 17 de juny de 2014, no està en crisi, segons el que establixen les directrius comunitàries sobre ajudes estatals de salvament i de reestructuració d’empreses en crisis (Comunicació de la Comissió, 2014/C 249/1, de 31 de juliol de 2014).

5é. Que disposa de les llicències o autoritzacions administratives necessàries per a l’execució de les actuacions per a les quals se sol·licita l’ajuda o, si és el cas, ha presentat les pertinents declaracions responsables. En el cas que estes no siguen necessàries, declara que estes actuacions no requerixen una sol·licitud de llicència, autorització prèvia, o declaració responsable.

6é. Que la inversió objecte de subvenció serà destinada al fi concret per al qual es va concedir l’ajuda durant el període i en els termes assenyalats en l’apartat 4 de l’article 31 de la Llei 38/2003, de 17 de novembre, general de subvencions; això és: per un període no inferior a cinc anys des de la concessió de la subvenció en el cas de béns inscriptibles en un registre públic, ni a dos anys, per a la resta dels béns. Si es tracta de persones arrendatàries d’allotjaments turístics amb un contracte que tinga una vigència inferior al termini indicat, la persona sol·licitant haurà d’aportar una declaració subscrita per la propietària de l’establiment que garantisca l’ús esmentat per a la resta del període. En el cas que no siga respectat este compromís, serà procedent el reintegrament de la quantitat rebuda en proporció al temps en què haja deixat de complir-se.

7é. Que no s’ha sol·licitat ni s’ha rebut cap altra subvenció, ajuda, recurs o ingrés per a este mateix projecte i conceptes per als quals se sol·licita esta subvenció o, en cas d’haver-les rebut, s’informe de la relació de subvencions, ajudes, recursos o ingressos que s’hagen sol·licitat per a este mateix projecte i conceptes per als quals se sol·licita esta subvenció.

8é. Que no s’ha sol·licitat ni s’ha rebut cap altra ajuda *de minimis*  durant el període dels tres anys o, en cas d’haver-les sol·licitat o rebut, la relació d’ajudes en qüestió.

9é. Que, en cas que la subvenció sol·licitada excedisca els 30.000,00 euros, l’entitat sol·licitant declara estar subjecta a les disposicions de la Llei 3/2004, de 29 de desembre, i complir els requisits establits en l’article 258 del Reial decret legislatiu 1/2010, de 2 de juliol, pel qual s’aprova el text refós de la Llei de societats de capital, per a la presentació del compte de pèrdues i guanys abreujat. A més, es manifesta que l’entitat està al corrent en el compliment dels terminis de pagament establits en l’article 4 de la citada Llei 3/2004.

10é. Que està al corrent en el pagament d’obligacions per reintegrament de subvencions, conforme a l’article 21 del Reglament de la Llei 38/2003, de 17 de novembre, aprovat mitjançant el Reial decret 887/2006, de 21 de juliol.

11é. Que complix la normativa comunitària, estatal i autonòmica d’aplicació, en particular, la normativa en matèria de subvencions i contractació pública, quan siga procedent.

12é. Que no està subjecta a una orde de recuperació pendent després d’una decisió de la Comissió que tinga declarada una ajuda il·legal i incompatible amb el mercat comú.

13é. Que té la capacitat administrativa, financera i operativa per a complir els objectius de l’actuació per a la qual se sol·licita l’ajuda.

14é. Que està al corrent en el compliment de les seues obligacions tributàries i amb la Seguretat Social i que no té pendent de pagament cap altre deute de naturalesa tributària amb la Generalitat o l’Agència Tributària Valenciana.

15é. Que la inversió no està iniciada en la data de presentació de la sol·licitud d’ajuda.

16é. Que els proveïdors no estan associats ni vinculats amb l’empresa sol·licitant o amb els seus òrgans directius o gestors, entenent-se que existix vinculació entre empreses si responen a les definicions d’“empreses associades” o d’“empreses vinculades*”*  establides en els punts 2 i 3, respectivament, de l’article 3 de l’annex I del Reglament (UE) núm. 651/2014.

17é. Que es compromet a complir les obligacions i requisits que s’assenyalen en la base reguladora novena.

18é. Que les dades bancàries aportades, a l’efecte de l’ingrés derivat de la concessió de la subvenció, amb indicació del número IBAN i de la persona titular del compte bancari corresponen a la persona sol·licitant de l’ajuda, i que Turisme Comunitat Valenciana queda eximida de responsabilitat per les actuacions que es deriven d’errors en les dades indicades per la persona declarant.

19é. I que en compliment del que s’establix en l’Orde HFP/1030/2021, de 29 de setembre, per la qual es configura el sistema de gestió del PRTR:

i) Que assumix el seu compromís amb el compliment de les normes antifrau, lluita contra la corrupció, conflicte d’interessos i doble finançament, així com que està al corrent del pagament de les obligacions de reembossament de qualssevol altres acomptes concedits anteriorment amb càrrec als crèdits específicament consignats per a la gestió de fons europeus en els pressupostos generals de l’Estat.

ii) Que manté un sistema de comptabilitat separada o un codi comptable adequat en relació amb totes les transaccions relacionades amb els gastos subvencionats, sense perjuí de les normes generals de la comptabilitat, que permeta seguir una pista d’auditoria suficient sobre els gastos finançats amb esta classe de fons de recuperació, d’acord amb la base reguladora dessetena.

iii) Que conservarà tota la documentació relativa a la subvenció durant el període indicat en l’article 22.2.*f* del Reglament (UE) 2021/241 del Parlament Europeu i del Consell, de 12 de febrer de 2021, i l’article 132 del Reglament (UE, Euratom) 2018/1046 del Parlament Europeu i del Consell, de 18 de juliol de 2018.

iv) Que consent la cessió i tractament de dades en relació amb l’execució d’actuacions del PRTR, així com l’autorització als òrgans de control a l’exercici de les seues competències en defensa dels interessos financers de la Unió Europea.

v) Que complix el principi de “no causar un perjuí significatiu al medi ambient (DNSH) ” segons el que s’establix en l’apartat 6 de l’article 2 del Reglament (UE) 2021/241, de 12 de febrer.

vi) Que complix el que s’establix en el Reglament (UE) 2023/2831 de la Comissió, de 13 de desembre de 2023 (*de minimis*) o en el Reglament (UE) núm. 651/2014 de la Comissió, de 17 de juny de 2014 (exempció per categoria), segons corresponga.

20é. Que l’establiment ha sigut afectat per la depressió aïllada en nivells alts (DANA) de 29 d’octubre de 2024

4. Memòria tècnica, on es descriguen adequadament les actuacions que cal realitzar, així com la situació de partida prèvia a la intervenció objecte de subvenció.

El model normalitzat de memòria tècnica estarà disponible en la secció “Formularis Turisme” de la pàgina web de Turisme Comunitat Valenciana. Este document haurà de ser aportat degudament omplit per la persona sol·licitant. Si l’establiment turístic està situat en algun dels municipis afectats per la DANA segons la llista inclosa en l’annex I de l’Acord de 4 de novembre de 2024, del Consell, haurà de presentar el document Memòria tècnica DANA. En els restants casos, la persona sol·licitant haurà d’aportar el document Memòria tècnica.

5. Oferta firmada per l’empresa o empreses que executaran les actuacions per a subvencionar, la qual haurà d’incloure un pressupost suficientment desglossat per partides, mesuraments, preus unitaris i totals, i IVA aplicable, així com el CIF de l’oferent.

6. En els casos que es contracte una empresa o professional per a dur a terme la gestió administrativa i documental de la seua sol·licitud davant de Turisme Comunitat Valenciana, s’haurà d’aportar el document o oferta vinculant contractual formalitzada amb l’empresari o professional corresponent segons s’establix en la base reguladora octava.

7. Així mateix, caldrà aportar la documentació tècnica indicada en l’annex III d’esta resolució per a cadascuna de les tipologies de l’actuació subvencionada de les quals s’haja presentat sol·licitud”.

3. Nova redacció dels apartats revocats de l’annex III, Llista de tipologies d’actuacions subvencionables:

3.1. La nova redacció de l’apartat Objectiu de la tipologia 1: Actuacions i instal·lacions fotovoltaiques, serà la següent:

“Tipologia 1: Actuacions en instal·lacions fotovoltaiques

Objectiu:

La promoció de l’energia procedent de fonts renovables mitjançant la generació i/o emmagatzematge d’energia elèctrica d’origen solar fotovoltaic. La ubicació dels mòduls solars es trobarà a menys de 2.000 m de la parcel·la cadastral on es realitza l’activitat turística registrada amb el seu codi CNAE del beneficiari”.

3.2. La nova redacció de l’apartat Actuacions i costos subvencionables, de la tipologia 2: Substitució d’electrodomèstics eficients i equips de refrigeració amb funció de venda directa i armaris de conservació refrigerats professionals, serà la següent:

“Tipologia 2: Substitució d’electrodomèstics eficients i equips de refrigeració amb funció de venda directa i armaris de conservació refrigerats professionals

(…)

Actuacions i costos subvencionables:

Serà subvencionable la substitució d’electrodomèstics sempre que esta mostre una millora de la seua classe climàtica usant els paràmetres del Reglament UE 2017/1369 per al tipus d’electrodomèstic substituït.

Igualment, serà subvencionable la substitució d’equips de refrigeració amb funció de venda directa i armaris de conservació refrigerats professionals sempre que esta mostre una millora de la seua classe climàtica usant els paràmetres del Reglament UE 2017/1369 per al tipus d’electrodomèstic substituït.

Els equips subvencionats per esta tipologia d’actuació hauran d’estar inclosos en la base europea EPREL en la seua corresponent categoria: <https://eprel.ec.europa.eu/screen/home>.

Els costos subvencionables seran el total dels costos d’inversió directament vinculats a la consecució d’un nivell més elevat d’eficiència energètica.

Per motiu d’eficiència en l’assignació de recursos, s’establix un valor mínim d’estes actuacions per sol·licitud de 2.000 euros”.

3.3. La nova redacció de l’apartat Documentació tècnica de què s’ha d’acompanyar la sol·licitud de la tipologia 2: Substitució d’electrodomèstics eficients i equips de refrigeració amb funció de venda directa i armaris de conservació refrigerats professionals, serà la següent:

“Tipologia 2: Substitució d’electrodomèstics eficients i equips de refrigeració amb funció de venda directa i armaris de conservació refrigerats professionals

(…)

Documentació tècnica de què s’ha d’acompanyar la sol·licitud:

A més de la documentació obligatòria requerida en l’annex II, Convocatòria d’ajudes, quint, Documentació de què s’ha d’acompanyar la instància de sol·licitud, cal aportar:

– Memòria tècnica: haurà d’incloure:

• Les etiquetes climàtiques segons el Reglament UE 2017/1369, que demostren una millora d’almenys una lletra en la classe climàtica de l’equip nou en comparació amb l’equip substituït.

En cas que l’equip substituït no compte amb l’etiqueta climàtica conforme a este reglament, es justificarà la seua classe climàtica mitjançant el consum anual indicat en les unitats de l’etiqueta de l’equip nou.

Es requerirà una imatge de l’equip nou si està inclòs en la base de dades europea EPREL en la seua categoria corresponent: <https://eprel.ec.europa.eu/screen/home>.

• Fotografies dels equips actuals. S’eximix de l’obligació de presentar les fotografies dels equips actuals a aquelles persones sol·licitants que tinguen establiments turístics situats en qualsevol dels municipis afectats per la DANA, segons la llista de l’annex I de l’Acord de 4 de novembre de 2024, del Consell. En estos casos, si les conseqüències del fenomen meteorològic impossibiliten el lliurament d’estes evidències, es podrà presentar una factura que acredite l’adquisició d’un electrodomèstic amb classificació energètica mínima “A””.

3.4. La nova redacció de l’apartat Documentació tècnica en la fase de justificació de la tipologia 2: Substitució d’electrodomèstics eficients i equips de refrigeració amb funció de venda directa i armaris de conservació refrigerats professionals, serà la següent:

“Tipologia 2: Substitució d’electrodomèstics eficients i equips de refrigeració amb funció de venda directa i armaris de conservació refrigerats professionals

(…)

Documentació tècnica en la fase de justificació:

A més de la documentació obligatòria requerida en la base dessetena, Justificació de les ajudes, cal aportar:

– Memòria justificativa que incloga fotografies dels electrodomèstics adquirits i les seues etiquetes climàtiques segons el Reglament UE 2017/1369 que demostren una millora d’almenys una lletra en la classe climàtica de l’equip nou en comparació amb l’equip substituït. Si l’equip substituït no disposa d’etiqueta climàtica conforme a este reglament, es justificarà la seua classe climàtica basant-se en el consum anual indicat en l’etiqueta de l’equip nou.

– Imatge que acredite que l’equip adquirit està registrat en la base europea EPREL en la seua corresponent categoria: <https://eprel.ec.europa.eu/screen/home>.

– Pressupost de l’equip finalment adquirit.

– Document firmat pel receptor dels residus generats pel lliurament dels equips substituïts i una còpia del certificat del receptor com a entitat autoritzada per al seu transport i/o gestió.

No obstant això, les persones beneficiàries que tinguen establiments turístics que es troben en municipis afectats per la DANA, segons la llista de l’annex I de l’Acord del Consell de 4 de novembre de 2024, i que, a causa de les conseqüències del fenomen meteorològic, no disposen dels electrodomèstics i/o equips substituïts previstos en la tipologia 2, hauran de:

• Presentar una memòria justificativa que incloga fotografies de l’electrodomèstic adquirit i de la seua etiqueta climàtica, la qual haurà de comptar amb una classificació energètica mínima "A", així com el cost de l’equip.

• Acreditar, mitjançant una declaració responsable, la correcta disposició dels electrodomèstics retirats a través de gestors autoritzats, conforme a la normativa vigent. Estaran exempts d’esta obligació els establiments que hagen resultat greument afectats, i en què s’impedisca així la gestió dels residus mitjançant gestors autoritzats. En compte d’això, les persones sol·licitants hauran de presentar una declaració responsable que informe d’esta situació, acompanyada d’un certificat emés per l’Ajuntament de la localitat on se situe l’establiment turístic, en el qual s’especifique que este establiment va ser greument danyat pel temporal”.

3.5. La nova redacció de l’apartat Actuacions i costos subvencionables, de la tipologia 3: Millora de l’eficiència energètica de les instal·lacions frigorífiques, regulades pel Reglament de seguretat en instal·lacions frigorífiques, serà la següent.

“Tipologia 3: Millora de l’eficiència energètica de les instal·lacions frigorífiques, regulades pel Reglament de seguretat en instal·lacions frigorífiques

(…)

Actuacions i costos subvencionables:

Seran actuacions subvencionables les actuacions de millora de l’eficiència energètica de les actuals instal·lacions frigorífiques, que es justificarà aportant un estudi energètic de la instal·lació i el seu ús anual firmada per un tècnic o tècnica competents i independents de la persona sol·licitant de l’ajuda. L’estudi energètic haurà de mostrar una millora d’almenys el 20 % en el seu índex d’eficiència energètica, IEE, usant el mode de càlcul definit pel Reglament delegat (UE) 2015/1094 de la Comissió, de 5 de maig de 2015, pel qual es complementa la Directiva 2010/30/UE del Parlament Europeu i del Consell, en relació amb l’etiquetatge energètic dels armaris de conservació refrigerats professionals en l’annex VIII.

Seran subvencionables les actuacions de substitució completa de les instal·lacions existents i de modificació d’estes, que amb caràcter orientatiu i no limitatiu s’indiquen a continuació:

– Substitució d’equips de compressió.

– Ús de sistemes de control d’evaporació flotant, condensació flotant, control de velocitat de ventiladors, subrefredament del líquid, variadors de velocitat per a accionament de compressors.

– Incorporació de sistemes d’acumulació de fred.

– Incorporació de sistemes de recuperació de calor de condensació.

– Ús de nous fluids refrigerants.

– Substitució de sistemes actuals per cicle transcrític utilitzant CO2.

– Actuacions per a millora de la qualitat de l’aire interior mitjançant dispositius de desinfecció d’aire amb llum UVC.

Els costos subvencionables seran el total dels costos d’inversió directament vinculats a la consecució d’un nivell més elevat d’eficiència energètica”.

3.6. La nova redacció de l’apartat Documentació tècnica de què s’ha d’acompanyar la sol·licitud de la tipologia 3: Millora de l’eficiència energètica de les instal·lacions frigorífiques, regulades pel Reglament de Seguretat en Instal·lacions Frigorífiques, serà la següent:

“Tipologia 3: Millora de l’eficiència energètica de les instal·lacions frigorífiques, regulades pel Reglament de seguretat en instal·lacions frigorífiques

(…)

Documentació tècnica de què s’ha d’acompanyar la sol·licitud:

A més de la documentació obligatòria requerida en l’annex II, Convocatòria d’ajudes, quint, Documentació de què s’ha d’acompanyar la instància de sol·licitud, s’haurà d’aportar una memòria tècnica que justifique que l’actuació per la qual sol·licita les ajudes complix les exigències reglamentàries que siguen aplicables i incloga els valors d’IEE dels equips proposats i per a substituir amb els quals es valorarà la millora d’eficiència energètica, un cronograma de dates i el marcatge CE o fitxa tècnica o etiqueta energètica dels equips que s’instal·laran (i/o se substituiran)”.

3.7. La nova redacció de l’apartat Documentació tècnica en la fase de justificació, de la tipologia 3: Millora de l’eficiència energètica de les instal·lacions frigorífiques, regulades pel Reglament de seguretat en instal·lacions frigorífiques, serà la següent:

“Tipologia 3: Millora de l’eficiència energètica de les instal·lacions frigorífiques, regulades pel Reglament de seguretat en instal·lacions frigorífiques

(…)

Documentació tècnica en la fase de justificació:

A més de la documentació obligatòria requerida en la base dessetena, Justificació de les ajudes, cal aportar:

– Estudi energètic de la instal·lació i el seu ús anual firmat per un tècnic o tècnica competents i independents de la persona sol·licitant de l’ajuda. L’estudi energètic de la instal·lació haurà de demostrar que les millores proposades per les quals se sol·liciten les ajudes aconseguixen una millora d’almenys un 20 % en el seu índex d’eficiència energètica (IEE).

– Memòria d’actuació justificativa del compliment de les condicions imposades en la concessió de l’ajuda, conforme al que s’establix en la resolució de concessió de l’ajuda, amb indicació de les activitats realitzades i dels resultats obtinguts. Esta memòria serà realitzada i subscrita per una persona tècnica titulada competent autora del projecte o de direcció de l’execució de l’actuació, on s’indicarà, així mateix, la data de conclusió de les actuacions.

– Estudi de gestió de residus en què s’incloga una anàlisi detallada dels residus generats en l’actuació, així com estratègies per a gestionar-los correctament, prioritzant la reutilització i el reciclatge d’acord amb la normativa vigent aplicable a l’actuació per la qual se sol·licita l’ajuda. Este estudi haurà de ser elaborat i firmat per un tècnic o tècnica competents i complir la normativa específica en matèria de gestió de residus per a instal·lacions i equips, garantint la sostenibilitat i minimitzant l’impacte ambiental associat.

No obstant això, les persones beneficiàries els establiments turístics de les quals es troben en municipis afectats per la DANA, segons la llista de l’annex I de l’Acord del Consell de 4 de novembre de 2024, i que, a causa de les conseqüències del fenomen meteorològic, no conserven les instal·lacions frigorífiques previstes en la tipologia 3, podran optar per reemplaçar l’estudi de gestió de residus descrit en el paràgraf anterior per una acreditació, mitjançant una declaració responsable, de la correcta disposició dels residus retirats a través de gestors autoritzats, conforme a la normativa vigent.

Depenent de la categoria de les instal·lacions frigorífiques segons el Reglament de seguretat en instal·lacions frigorífiques, es requerix:

Nivell 1

– Memòria tècnica descriptiva de la instal·lació subscrita per una persona instal·ladora frigorista o un tècnic o tècnica titulats competents, que seran responsables que la instal·lació complisca les exigències reglamentàries.

– Certificat de la instal·lació subscrit per l’empresa frigorista/RITE.

– Certificat d’instal·lació elèctrica, que ha d’incloure la part corresponent a la instal·lació frigorífica, firmat per personal instal·lador en baixa tensió o, si no és possible, un informe emés per l’empresa instal·ladora de baixa tensió en el qual es descriga la instal·lació, i on s’indique que esta complix els requisits tècnics de la reglamentació vigent.

– Declaracions de conformitat dels equips de pressió i del sistema de canonades d’acord amb el Reial decret 709/2015, de 24 de juliol i, si és el cas, dels accessoris de seguretat o pressió.

– Declaracions de conformitat CE, d’acord amb el Reial decret 709/2015, de 24 de juliol, de la instal·lació com a conjunt, quan es tracte d’equips compactes, i per a la resta d’instal·lacions, de tots els equips de pressió, incloent-hi les declaracions de conformitat de les canonades quan resulte aplicable.

Nivell 2

– Projecte subscrit per un tècnic o tècnica titulats competents que serà responsable del fet que la instal·lació complix les exigències reglamentàries.

– Certificat tècnic de direcció d’obra.

– Certificat de la instal·lació subscrit per l’empresa frigorista i el director o directora de la instal·lació (d’acord amb la IF -10 Reglament de seguretat en instal·lacions frigorífiques).

– Certificat d’instal·lació elèctrica, que ha d’incloure la part corresponent a la instal·lació frigorífica, firmat per una persona instal·ladora en baixa tensió o, si no és possible, un informe emés per l’empresa instal·ladora de baixa tensió en el qual es descriga la instal·lació, i on s’indique que esta complix els requisits tècnics de la reglamentació vigent.

– Declaracions de conformitat dels equips de pressió i del sistema de canonades d’acord amb el Reial decret 709/2015, de 24 de juliol i, si és el cas, dels accessoris de seguretat o pressió.

– Declaracions de conformitat CE, d’acord amb el Reial decret 709/2015, de 24 de juliol, de la instal·lació com a conjunt, quan es tracte d’equips compactes, i per a la resta de les instal·lacions, de tots els equips de pressió incloent-hi les declaracions de conformitat de les canonades quan siga aplicable”.

3.8. La nova redacció de l’apartat Actuacions i costos subvencionables, de la tipologia 4: Sistemes d’automatització i control, serà la següent:

“Tipologia 4: Sistemes d’automatització i control

(…)

Actuacions i costos subvencionables:

Seran actuacions subvencionables la instal·lació d’un nou sistema d’automatització i control, l’ampliació o millora d’un existent, sempre que es reduïsca el consum energètic mantenint o millorant les condicions de confort i salubritat establides per la normativa. La millora del consum energètic es demostrarà aportant un estudi energètic firmat per un tècnic o tècnica competents que haurà de mostrar una millora, almenys, d’un 15 %.

Seran actuacions subvencionables les realitzades, entre altres, en: instal·lacions consumidores d’energia, en les instal·lacions tèrmiques de calefacció, climatització, ventilació i producció d’aigua destinades a atendre la demanda del benestar tèrmic i higiene de les persones, així com la climatització de les piscines.

S’entendrà per sistema d’automatització i control: sistema que incloga tots els productes, programes informàtics i servicis d’enginyeria que puguen donar suport al funcionament eficient energèticament, econòmic i segur de les instal·lacions tècniques mitjançant controls automatitzats i facilitant la gestió manual d’estes instal·lacions tècniques.

Els sistemes d’automatització i control hauran de ser capaços de:

a) Monitorar, registrar, analitzar i permetre l’adaptació del consum d’energia i d’aigua de manera contínua.

b) Permetre la comunicació amb instal·lacions tècniques connectades i altres aparells, així com garantir la interoperabilitat amb instal·lacions tècniques de diferents tipus de tecnologies patentades, dispositius i fabricadors”.

3.9. La nova redacció de l’apartat de Documentació tècnica de què s’ha d’acompanyar la sol·licitud, de la tipologia 4: Sistemes d’automatització i control, serà la següent:

“Tipologia 4: Sistemes d’automatització i control

(…)

Documentació tècnica de què s’ha d’acompanyar la sol·licitud:

A més de la documentació obligatòria requerida en l’annex II, Convocatòria d’ajudes, quint, Documentació de què s’ha d’acompanyar la instància de sol·licitud, s’haurà d’aportar una memòria tècnica que descriga i justifique que l’actuació per a la qual se sol·liciten les ajudes complix les exigències reglamentàries aplicables. Esta inclourà una avaluació dels estalvis energètics previstos amb la millora projectada, un cronograma de dates previstes, així com el marcatge CE, la fitxa tècnica, o l’etiqueta energètica dels equips que s’instal·laran i/o substituiran”.

3.10. La nova redacció de l’apartat Documentació tècnica en la fase de justificació, de la tipologia 4: Sistemes d’automatització i control, serà la següent:

“Tipologia 4: Sistemes d’automatització i control

(…)

Documentació tècnica en la fase de justificació:

A més de la documentació obligatòria requerida en la base dessetena, Justificació de les ajudes, cal aportar:

– Estudi energètic de la instal·lació i del seu ús anual firmat per un tècnic o tècnica competents i independents de la persona sol·licitant de l’ajuda. L’estudi energètic de la instal·lació haurà de justificar que les millores proposades per les quals se sol·liciten les ajudes aconseguixen almenys un 15 % d’estalvi en el seu consum d’energia respecte a la situació de partida.

– Memòria o projecte, segons ho requerisca la normativa, que incloga la justificació del compliment d’exigència mínima d’eficiència energètica que ha de complir l’actuació realitzada, segons el reglament que siga aplicable.

– Certificat de la instal·lació subscrit per la persona directora de la instal·lació o instal·ladora autoritzada.

– Estudi de gestió de residus en el qual s’incloga una anàlisi detallada dels residus generats en l’actuació, així com estratègies per a la seua correcta gestió, prioritzant la reutilització i el reciclatge d’acord amb la normativa vigent aplicable a l’actuació per la qual se sol·licita l’ajuda. Este estudi haurà de ser elaborat i firmat per un tècnic o tècnica competents i complir la normativa específica en matèria de gestió de residus per a instal·lacions i equips, garantint la sostenibilitat i minimitzant l’impacte ambiental associat.

No obstant això, les persones beneficiàries que tenen establiments turístics que es troben en municipis afectats per la DANA, segons la llista de l’annex I de l’Acord del Consell de 4 de novembre de 2024, i que, a causa de les conseqüències del fenomen meteorològic, no conserven els sistemes d’automatització i control previstos en la tipologia 4, podran optar per reemplaçar l’estudi de gestió de residus descrit en el paràgraf anterior per una acreditació, mitjançant una declaració responsable, de la correcta disposició dels residus retirats a través de gestors autoritzats, conforme a la normativa vigent”.

3.11. La nova redacció de l’apartatActuacions i costos subvencionables, de la tipologia 5: Millores en les instal·lacions i equips, serà la següent:

“Tipologia 5: Millores en les instal·lacions i equips

(…)

Actuacions i costos subvencionables:

Seran actuacions subvencionables les següents: en matèria d’il·luminació, com el control de presència i la il·luminació de baix consum; en instal·lacions tèrmiques, com la reforma d’estes, l’aïllament de calderes o canonades; intervencions en terminals de climatització eficient; sistemes de ventilació eficient; emmagatzematge tèrmic; sistemes d’energia solar tèrmica per a aigua calenta sanitària (ACS) i climatització; i energia solar tèrmica en piscina.

La millora del consum energètic es justificarà aportant un estudi energètic de la instal·lació i el seu ús anual firmat per un tècnic o tècnica competents, que haurà de mostrar una millora, almenys, d’un 15 %”.

3.12. La nova redacció de l’apartat Documentació tècnica de què s’ha d’acompanyar la sol·licitud, de la tipologia 5: Millores en les instal·lacions i equips, serà la següent:

“Tipologia 5: Millores en les instal·lacions i equips

(…)

Documentació tècnica de què s’ha d’acompanyar la sol·licitud:

A més de la documentació obligatòria requerida en l’annex II, Convocatòria d’ajudes, quint, Documentació de què s’ha d’acompanyar la instància de sol·licitud, s’haurà d’aportar una memòria que descriga i justifique que l’actuació per a la qual se sol·liciten les ajudes complix les exigències reglamentàries aplicables. Esta inclourà una avaluació dels estalvis energètics previstos amb la millora projectada, un cronograma de dates previstes, així com el marcatge CE, la fitxa tècnica, certificat EUROVENT o l’etiqueta energètica dels equips que s’instal·laran i/o substituiran, que permeta justificar els valors de rendiment d’estos”.

3.13. La nova redacció de l’apartat Documentació tècnica en la fase de justificació, de la tipologia 5: Millores en les instal·lacions i equips, serà la següent:

“Tipologia 5: Millores en les instal·lacions i equips

(…)

Documentació tècnica en la fase de justificació:

A més de la documentació obligatòria requerida en la base dessetena, Justificació de les ajudes, s’haurà d’aportar:

– Estudi energètic de la instal·lació i el seu ús anual firmat per un tècnic o tècnica competents i independents de la persona sol·licitant de l’ajuda. L’estudi energètic de la instal·lació haurà de justificar que les millores proposades per les quals se sol·liciten les ajudes aconseguixen almenys un 15 % d’estalvi en el seu consum d’energia respecte a la situació de partida.

– Memòria o projecte, segons ho requerisca la normativa, que incloga la justificació del compliment d’exigència mínima d’eficiència energètica que ha de complir l’actuació realitzada, segons el reglament que siga aplicable.

– Si l’abast de l’actuació inclou instal·lacions noves o una reforma de l’existent en la qual instal·len nous (o se substituïxen) equips, certificat de la instal·lació subscrit per la persona directora de la instal·lació o instal·ladora autoritzada, registrada en l’òrgan competent de la comunitat o ciutat autònoma quan corresponga segons el reglament aplicable.

– Certificat de la instal·lació subscrit per la persona directora de l’actuació o instal·ladora autoritzada.

– Estudi de gestió de residus en el qual s’incloga una anàlisi detallada dels residus generats en l’actuació, així com estratègies per a la seua correcta gestió, prioritzant la reutilització i el reciclatge d’acord amb la normativa vigent aplicable a l’actuació per la qual se sol·licita l’ajuda. Este estudi haurà de ser elaborat i firmat per un tècnic o tècnica competents i complir la normativa específica en matèria de gestió de residus per a instal·lacions i equips, garantint la sostenibilitat i minimitzant l’impacte ambiental associat.

No obstant això, les persones beneficiàries que tinguen establiments que es troben en municipis afectats per la DANA, segons la llista de l’annex I de l’Acord del Consell de 4 de novembre de 2024, i que, a causa de les conseqüències del fenomen meteorològic, no conserven les instal·lacions i equips previstos en la tipologia 5, podran optar per reemplaçar l’estudi de gestió de residus descrit en el paràgraf anterior per una acreditació, mitjançant una declaració responsable, de la correcta disposició dels residus retirats a través de gestors autoritzats, conforme a la normativa vigent”.

3.14. La nova redacció de l’apartat Actuacions i costos subvencionables, de la tipologia 6: Millores en l’eficiència en l’ús dels recursos i per a donar suport a la transició cap a una economia circular, serà la següent:

“Tipologia 6: Millores en l’eficiència en l’ús dels recursos i per a donar suport a la transició cap a una economia circular

(…)

Actuacions i costos subvencionables:

Les actuacions que permeten la classificació i/o transport de residus han de permetre’n la separació seguint els diferents codis LER 20, “residus municipals i residus assimilables procedents dels comerços, indústries i institucions, incloent-hi les fraccions recollides selectivament”, definits en la Decisió de la Comissió, de 3 de maig de 2000.

Serà subvencionable la inversió en infraestructura i dispositius que permeta la classificació i transport dels residus per part de l’empresa de l’establiment del sector turístic.

Per motiu d’eficiència en l’assignació de recursos, s’establix un valor mínim d’estes actuacions per sol·licitud de 1.000 euros”.

3.15. La nova redacció de l’apartat Documentació tècnica de què s’ha d’acompanyar la sol·licitud, de la tipologia 6: Millores en l’eficiència en l’ús dels recursos i per a donar suport a la transició cap a una economia circular, serà la següent:

“Tipologia 6: Millores en l’eficiència en l’ús dels recursos i per a donar suport a la transició cap a una economia circular

(…)

Documentació tècnica de què s’ha d’acompanyar la sol·licitud:

A més de la documentació obligatòria requerida en l’annex II, Convocatòria d’ajudes, quint, Documentació de què s’ha d’acompanyar la instància de sol·licitud, s’haurà d’aportar:

En la memòria tècnica de la sol·licitud subscrita per una persona tècnica competent cal indicar els codis LER que l’actuació permetrà reciclar i/o transportar. I s’ha de descriure de forma quantificada la necessitat de cada residu segons el seu codi LER així com la capacitat de magatzematge mitjançant un pla per a la segregació de residus en origen i posterior recollida separada i d’equipament per a la preparació per a la reutilització i reciclatge.

Fotografies dels equips i descripció de situació actual. S’eximix d’esta obligació aquelles persones sol·licitants que tinguen establiments turístics que estiguen situats en qualsevol dels municipis afectats per la DANA, segons la llista de l’annex I de l’Acord de 4 de novembre de 2024, del Consell, i a les que, a causa de les conseqüències del fenomen meteorològic, els resulte impossible proporcionar estes evidències. En substitució de les fotografies, haurà de presentar-se un informe tècnic, que descriga l’estat original de les instal·lacions i equips, la seua ubicació i les seues característiques principals”.

3.16. La nova redacció de l’apartat Documentació tècnica en la fase de justificació, de la tipologia 6: Millores en l’eficiència en l’ús dels recursos i per a donar suport a la transició cap a una economia circular, serà la següent:

“Tipologia 6: Millores en l’eficiència en l’ús dels recursos i per a donar suport a la transició cap a una economia circular

(…)

Documentació tècnica en la fase de justificació:

A més de la documentació obligatòria requerida en la base dessetena. Justificació de les ajudes, s’haurà d’aportar:

– Memòria tècnica que descriga l’actuació realitzada, justifique el compliment de la normativa d’aplicació i que incloga un reportatge fotogràfic de les actuacions realitzades.

Esta memòria inclourà un estudi de gestió de residus en el qual s’incloga una anàlisi detallada dels residus tractats en l’actuació, així com estratègies per a la seua correcta classificació i gestió, prioritzant la reutilització i el reciclatge d’acord amb la normativa vigent aplicable a l’actuació per la qual se sol·licita l’ajuda. Este estudi haurà de ser elaborat i firmat per un tècnic o tècnica competents i complir amb la normativa específica, garantint la sostenibilitat i minimitzant l’impacte ambiental associat.

No obstant això, les persones beneficiàries que tinguen establiments que es troben en municipis afectats per la DANA, segons la llista de l’annex I de l’Acord del Consell de 4 de novembre de 2024, i que, a causa de les conseqüències del fenomen meteorològic, no conserven les instal·lacions i/o equips previstes en la tipologia 6, podran optar per reemplaçar l’estudi de gestió de residus descrit en el paràgraf anterior per una acreditació, mitjançant una declaració responsable, de la correcta disposició dels residus retirats a través de gestors autoritzats, conforme a la normativa vigent.

Estaran exempts d’esta obligació els establiments que hagen resultat greument afectats, en què s’impedirà així la gestió dels residus mitjançant gestors autoritzats. En compte d’això, les persones sol·licitants hauran de presentar una declaració responsable que informe d’esta situació, acompanyada d’un certificat emés per l’ajuntament de la localitat on se situe l’establiment turístic, en el qual s’especifique que este establiment va ser greument danyat pel temporal”.

Esta disposició conté annexos. Consulteu-ne la versió en PDF.